Document ID: /roh_data/filtered/fineweb-2-filterrobots_roh.jsonl.gz/64131

La Partida populara svizra ha surdà ina petiziun cunter il nov plan directiv Energia a la Regenza grischuna. La PPS è cunter las zonas per parcs da vent che fan part da quest plan. Tenor la partida fissan ils parcs cun rodas da vent schlets per il turissem ed ella pretenda da la regenza da surlavurar il plan directiv. Passa 2'700 persunas han suttascrit la petiziun.
Il cusseglier guvernativ Marcus Caduff ha ditg envers RTR da betg vulair prender posiziun avant ch'avair la survista da tut la correspundenza, ch’el ha survegnì en quest connex.